इंडियन एक्सप्रेस को बंगाल बीजेपी के महासचिव संजय सिंह ने कहा, जैसा कि हमारे प्रदेश अध्यक्ष ने हमें निर्देशित किया, हमारे कार्यकर्ताओं ने पूरे राज्य में शुद्धिकरण अभियान चलाया. कल (गुरुवार) बीजेपी कार्यकर्ताओं पर जो हमले हुए, उसी के विरोध में हमने प्रतिमा को शुद्ध करने का अभियान चलाया था. इस दौरान सिरमपोरा में टीएमसी काडरों के साथ झड़प हो गई जिसमें बीजेपी के कई कार्यकर्ता जख्मी हो गए. हुगली जिले के पार्टी अध्यक्ष भाष्कर भट्टाचार्य और अन्य कुछ लोग भी इस हमले में घायल हुए हैं.